CELEX: 32018R0221
Language: lv
Date: 2018-02-15 00:00:00
Title: Komisijas Regula (ES) 2018/221 (2018. gada 15. februāris), ar ko attiecībā uz Eiropas Savienības references laboratoriju transmisīvajām sūkļveida encefalopātijām groza Eiropas Parlamenta un Padomes Regulu (EK) Nr. 999/2001 un Eiropas Parlamenta un Padomes Regulu (EK) Nr. 882/2004 (Dokuments attiecas uz EEZ. )

16.2.2018   
            
            
               LV
            
            
               Eiropas Savienības Oficiālais Vēstnesis
            
            
               L 43/6
            
         KOMISIJAS REGULA (ES) 2018/221
   (2018. gada 15. februāris),
   ar ko attiecībā uz Eiropas Savienības references laboratoriju transmisīvajām sūkļveida encefalopātijām groza Eiropas Parlamenta un Padomes Regulu (EK) Nr. 999/2001 un Eiropas Parlamenta un Padomes Regulu (EK) Nr. 882/2004
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 23.a panta m) punktu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2), un jo īpaši tās 32. panta 5. punktu,
   tā kā:
   
               (1)
            
            
               Regula (EK) Nr. 882/2004 nosaka vispārīgos uzdevumus, pienākumus un prasības Eiropas Savienības (ES) references laboratorijām pārtikas un dzīvnieku barības un dzīvnieku veselības jomā. Izraudzītās ES references laboratorijas, tostarp references laboratorijas attiecībā uz transmisīvajām sūkļveida encefalopātijām (TSE), ir uzskaitītas minētās regulas VII pielikumā.
            
         
               (2)
            
            
               Regula (EK) Nr. 999/2001 nosaka ES references laboratoriju attiecībā uz TSE un tās konkrētos uzdevumus.
            
         
               (3)
            
            
               Sakarā ar Apvienotās Karalistes paziņojumu, kas sniegts saskaņā ar Līguma par Eiropas Savienību 50. pantu, attiecībā uz TSE izraudzītās ES references laboratorijas darbība tiks pārtraukta 2018. gada 31. decembrī; šī laboratorija patlaban atrodas Apvienotajā Karalistē.
            
         
               (4)
            
            
               Ir nepieciešams uzturēt ES references laboratoriju attiecībā uz TSE, lai nodrošinātu TSE diagnostikas metožu augsto kvalitāti un uzticamību, kā arī to vienotu piemērošanu visā Savienībā. Tāpēc Komisija 2017. gada 29. maijā publicēja uzaicinājumu iesniegt pieteikumus, lai veiktu atlasi un izraudzītos ES references laboratoriju attiecībā uz TSE. Pēc atlases procedūras pabeigšanas par ES references laboratoriju attiecībā uz TSE būtu jāizraugās Istituto Zooprofilattico Sperimentale del Piemonte, Liguria e Valle d'Aosta (IZSPLVA) un Istituto Superiore di Sanità (ISS) konsorcijs, kuru vada pirmais minētais institūts.
            
         
               (5)
            
            
               Tāpēc Regula (EK) Nr. 999/2001 un Regula (EK) Nr. 882/2004 būtu attiecīgi jāgroza.
            
         
               (6)
            
            
               Lai izvairītos no ES references laboratorijas attiecībā uz TSE darbības traucējumiem un lai nule izraudzītajai ES references laboratorijai būtu pietiekami daudz laika darbotiesspējas sasniegšanai, ir lietderīgi šajā regulā paredzētos pasākumus piemērot no 2019. gada 1. janvāra.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 999/2001 X pielikuma B nodaļas 1. punktu aizstāj ar šādu:
   
      
                  “1.
               
               
                  ES references laboratorija attiecībā uz TSE ir Istituto Zooprofilattico Sperimentale del Piemonte, Liguria e Valle d'Aosta (IZSPLVA) un Istituto Superiore di Sanità (ISS) konsorcijs, kuru vada IZSPLVA:
                  
                               
                           
                           
                              
                                          
                                             Istituto Zooprofilattico Sperimentale del Piemonte, Liguria e Valle d'Aosta (IZSPLVA)
                                          
                                       
                                    
                                          
                                             Via Bologna 148
                                          
                                       
                                    
                                          
                                             10154 Torino
                                          
                                       
                                    
                                          Itālija
                                       
                                    
                        
                               
                           
                           
                              
                                          
                                             Istituto Superiore di Sanità (ISS)
                                          
                                       
                                    
                                          
                                             Viale Regina Elena 299
                                          
                                       
                                    
                                          
                                             00161 Roma
                                          
                                       
                                    
                                          Itālija”.
                                       
                                    
                        
            
   2. pants
   Regulas (EK) Nr. 882/2004 VII pielikuma I daļas 13. punktu aizstāj ar šādu:
   
      
                  “13.
               
               
                  ES references laboratorija attiecībā uz transmisīvo sūkļveida encefalopātiju (TSE)
                  Regulas (EK) Nr. 999/2001 X pielikuma B nodaļas 1. punktā minētā laboratorija”.
               
            
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2019. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 15. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 147, 31.5.2001., 1. lpp.
   
   
      (2)  OV L 165, 30.4.2004., 1. lpp.